ฐานะการเงินและผลการดำเนินงาน

สรุปฐานะทางการเงินและผลประกอบการของบริษัท

ตารางแสดงงบดุลและงบกำไรขาดทุนสำหรับปีสิ้นสุด 31 ธันวาคม 2554 และผลประกอบการ 2
ปีที่ผ่านมา

[]

[]

[]

อัตราส่วนทางการเงินของบริษัท

[]

หมายเหตุ :

1.  ในการประชุมผู้ถือหุ้นครั้งที่ 4/2547 เมื่อวันที่ 26 สิงหาคม 2547
    ที่ประชุมผู้ถือหุ้นมีมติให้เปลี่ยนแปลงมูลค่าที่ตราไว้จากหุ้นละ 10.00 บาท เป็นหุ้นละ 1.00
    บาท.

1.  ณ วันที่ 31 ธันวาคม 2549 บริษัทมีหุ้นสามัญที่ออกและเรียกชำระแล้วเป็นจำนวน 40.93
    ล้านหุ้น มูลค่าที่ตราไว้หุ้นละ 1.00 บาท

2.  ณ วันที่ 31 ธันวาคม 2550 บริษัทมีหุ้นสามัญที่จดทะเบียน 409.32 ล้านหุ้น
    มูลค่าที่ตราไว้หุ้นละ 1.00 บาท เป็นหุ้นที่ออกและเรียกชำระแล้วเป็นจำนวน 391.37 ล้านหุ้น

3.  ณ วันที่ 31 ธันวาคม 2551 บริษัทมีหุ้นสามัญที่จดทะเบียน 521.37 ล้านหุ้น
    มูลค่าที่ตราไว้หุ้นละ 1.00 บาท เป็นหุ้นที่ออกและเรียกชำระแล้วเป็นจำนวน 521.37 ล้านหุ้น
    (จากการเพิ่มทุนจำนวน 130 ล้านหุ้น)

4.  ณ วันที่ 31 ธันวาคม 2552 บริษัทมีหุ้นสามัญที่จดทะเบียน 694 ล้านหุ้น
    (บริษัทเพิ่มทุนจดทะเบียนเป็นหุ้นสามัญจำนวน 172.63 ล้านหุ้น)

  มูลค่าที่ตราไว้หุ้นละ 1.00 บาท โดยเป็นหุ้นที่ออกและเรียกชำระแล้วเป็นจำนวน 521.37
  ล้านหุ้น

5.  ในการประชุมผู้ถือหุ้นครั้งที่ 1/2553 เมื่อวันที่ 19 พฤศจิกายน 2553
    ที่ประชุมมีมติให้ออกจำหน่ายใบแสดงสิทธิที่จะซื้อหุ้นสามัญ จำนวน 347 ล้านหน่วย
    ราคาเสนอขายต่อหน่วยเท่ากับ 0.10 บาท รวมเป็นเงินทั้งสิ้น 34.7 ล้านบาท
    เพื่อนำไปซื้อหุ้นสามัญที่ออกจำหน่าย ซึ่ง ณ วันที่ 31 ธันวาคม 2553
    บริษัทมีหุ้นสามัญที่จดทะเบียนเท่ากับ 1,041 ล้านหุ้น
    (บริษัทเพิ่มทุนจดทะเบียนเป็นหุ้นสามัญจำนวน 347 ล้านหุ้นสามัญ) มูลค่าหุ้นละ 1 บาท
    โดยเป็นหุ้นที่ออกและเรียกชำระแล้วเป็นจำนวนมูลค่าเป็นจำนวน 694 ล้านหุ้นสามัญ

6.  ไม่มีการเปลี่ยนแปลงในโครงสร้างทุนในระหว่างปี 2554

บทรายงานและการวิเคราะห์ของฝ่ายบริหาร

คำอธิบายและการวิเคราะห์ฐานะการเงินและผลการดำเนินงาน

ภาพรวมผลการดำเนินงานที่ผ่านมา

บริษัทมีกำไรสุทธิสำหรับปี 2554 จำนวน 19.2 ล้านบาท ลดลงจากปี 2553 จำนวน 67.5
ล้านบาท หรือคิดเป็น 78% ซึ่งเกิดจากการลดลงของรายได้จากการให้บริการด้านการลงทุนกับบริษัท
เรด แพลนเนต โฮเต็ล จำกัด ในปี 2554 อย่างไรก็ตาม
บริษัทมีรายได้จากการบริหารสินทรัพย์และที่ปรึกษาทางธุรกิจให้แก่โครงการพัฒนาอสังหาริมทรัพย์
รวมถึงรายได้จากการจัดทำโครงการสื่อสารผ่านดิจิตอลและธุรกิจให้บริการข้อมูลบนอินเตอร์เน็ตเพิ่มมากขึ้น

ตามเจตนารมณ์ที่วางไว้เพื่อให้บริษัทเติบโตไปอย่างยั่งยืน
บริษัทยังคงสรรหาบุคคลากรที่ดีที่สุดที่มีอยู่เพื่อสร้างองค์กรที่มีความสามารถในการแข่งขันและเป็นมืออาชีพเพื่อสามารถทำให้แผนงานการดำเนินธุรกิจของบริษัทประสบความสำเร็จต่อไป

วิเคราะห์ผลการดำเนินงาน

รายได้รวมของบริษัท

รายได้ในปี 2553 รวม 317.9 ล้านบาท เพิ่มขึ้นจากปีก่อนจำนวน 160.1 ล้านบาท หรือร้อยละ
101 ส่วนใหญ่มาจากรายได้ของธุรกิจใหม่
คือรายได้จากการให้บริการด้านการลงทุนสำหรับการพัฒนารูปแบบธุรกิจโรงแรมให้แก่ เรด
แพลนเน็ต โฮเต็ลส์
ในขณะที่รายได้จากการให้บริการที่ปรึกษาด้านการลงทุนและพัฒนาอสังหาริมทรัพย์มีการลดลงเนื่องจากการหยุดชะงักของโครงการก่อสร้างของลูกค้า

รายได้ในปี 2554 มีจำนวน 254.9 ล้านบาท รายได้ที่ลดลงจำนวน 63 ล้านบาท หรือร้อยละ
19.8 เนื่องจากการลดลของรายได้จากการให้บริการด้านการลงทุนให้แก่ เรด แพลนเน็ต โฮเต็ลส์
อย่างไรก็ตาม รายได้จากการบริหารสินทรัพย์ รายได้จากที่ปรึกษาด้านการเงิน
รายได้จากธุรกิจสื่อดิจิตอล และรายได้ค่าบริหารจัดการมีจำนวนเพิ่มขึ้น
เนื่องจากการเติบโตอย่างยั่งยืนของธุรกิจ และการเพิ่มขึ้นของจำนวนลูกค้า

รายได้รวมรายไตรมาสสำหรับปี 2552 - 2554 สามารถสรุปได้ตามรายละเอียดดังนี้

  หน่วย : พันบาท

  ----------------- ------------------- ---------------- ----------------
  รายได้รวม          ปี 2552              ปี 2553           ปี 2554

  ไตรมาส 1          67,403              30,375           71,055

  ไตรมาส 2          44,746              102,436          68,367

  ไตรมาส 3          22,143              96,293           49,051

  ไตรมาส 4          23,513              88,782           66,415

  รวม               157,805             317,886          254,888
  ----------------- ------------------- ---------------- ----------------

รายได้จากการขายและบริการ

รายได้จากการขายและการให้บริการของบริษัทมาจาก 2 แหล่งสำคัญซึ่งประกอบด้วย
รายได้ค่าบริการที่ปรึกษาทางธุรกิจ ที่ปรึกษาด้านการลงทุนและการพัฒนาอสังหาริมทรัพย์
และรายได้จากการให้บริการเสริมสำหรับผู้ใช้โทรศัพท์เคลื่อนที่และบริการจัดทำโครงการสื่อสารผ่านดิจิตอล
รายได้รวมจากธุรกิจทั้ง 2 ประเภทมีจำนวน 134.50 ล้านบาทในปี 2552 จำนวน 250.8
ล้านบาทในปี 2553 และจำนวน 158.5 ล้านบาทในปี 2554

โครงสร้างรายได้จากการให้บริการของบริษัทแยกตามประเภทธุรกิจ ตั้งแต่ปี 2552 ถึงปี 2554
มีรายละเอียดดังต่อไปนี้

  (หน่วย:พันบาท)

+---------------------------------+------+----+-----+----+-----+----+
| ประเภทธุรกิจ                      | 2552 |    | 2   |    | 2   |    |
|                                 |      |    | 553 |    | 554 |    |
+---------------------------------+------+----+-----+----+-----+----+
|                                 | ร    | ร  | รา  | ร  | รา  | ร  |
|                                 | ายได้ | ้อย | ยได้ | ้อย | ยได้ | ้อย |
|                                 |      | ละ |     | ละ |     | ละ |
+---------------------------------+------+----+-----+----+-----+----+
|   1.ธุรกิจให้บริการที่ปรึกษาทางธุรกิจ    | 119  | 88 | 2   | 91 | 1   | 80 |
|   ที่ปรึกษา                        | ,327 | .7 | 29, | .5 | 26, | .1 |
| ด้านการลงทุนและการพัฒนาอสังหาริมทรัพย์ |      |    | 415 |    | 930 |    |
+---------------------------------+------+----+-----+----+-----+----+
|   2.ธุรกิจการให้บ                  | 15   | 11 | 21, | 8  | 31, | 19 |
| ริการเสริมสำหรับผู้ใช้โทรศัพท์เคลื่อนที่และ | ,224 | .3 | 400 | .5 | 585 | .9 |
|                                 |      |    |     |    |     |    |
|   การให้บริการจัดทำสื่อดิจิตอล         |      |    |     |    |     |    |
|   และสื่อสร้างสรรค์                 |      |    |     |    |     |    |
+---------------------------------+------+----+-----+----+-----+----+
|   รวมรายได้จาการให้บริการ          | 134  | 1  | 2   | 1  | 1   | 1  |
|                                 | ,551 | 00 | 50, | 00 | 58, | 00 |
|                                 |      | .0 | 815 | .0 | 515 | .0 |
+---------------------------------+------+----+-----+----+-----+----+

1) รายได้จากธุรกิจให้บริการที่ปรึกษาทางธุรกิจ ที่ปรึกษาการลงทุนและการพัฒนาอสังหาริมทรัพย์

บริษัทเริ่มให้บริการที่ปรึกษาด้านการลงทุนและการพัฒนาอสังหาริมทรัพย์ในช่วงสิ้นปี 2550
โดยมีรายได้รวมจำนวน 119.3 ล้านบาท หรือร้อยละ 88.7 ของรายได้รวมของปี 2552
อย่างไรก็ตาม ผลจากสภาวะทางการเมืองในประเทศไทยที่ไม่เป็นปกติในปี 2553
ทำให้โครงการก่อสร้างของลูกค้าหยุดชะงักชั่วคราว
ส่งผลให้รายได้การให้บริการที่ปรึกษาการพัฒนาด้านอสังหาริมทรัพย์ ลดลงในปี 2553
เป็นจำนวนเงิน 34.3 ล้านบาท อย่างไรก็ตามการลดลงของรายได้ในธุรกิจดังกล่าว
สามารถชดเชยด้วยรายได้จากการให้บริการด้านการลงทุนในการพัฒนารูปแบบ
แผนงานทางธุรกิจเพื่อพัฒนาโรงแรมภายใต้แนวคิดการให้บริการแบบจำกัด ภายใต้แบรนด์ชื่อ
TuneHotels.com โดยบริษัทได้รับรู้รายได้ดังกล่าวในปี 2553 เป็นจำนวนเงิน 195.1 ล้านบาท

อย่างไรก็ดี เนื่องจากผลกระทบจากปญหาน้ำท่วมในช่วงครึ่งปีหลังของปี 2554
ทำให้บริษัทมีรายได้สำหรับปี 2554 จำนวน 126.9 ล้านบาท ซึ่งลดลงจากปี 2553 คิดเป็นร้อยละ
44.7 โดยมีรายได้จากการให้บริการด้านการลงทุนลดลงเป็น 74.8 ล้านบาท
ในขณะที่รายได้ค่าที่ปรึกษาทางธุรกิจและพัฒนาอสังหาริมทรัพย์มีจำนวนเพิ่มขึ้นเป็น 52.1 ล้านบาท
โดยรายได้ในส่วนหลังนี้มีการปรับตัวเพิ่มขึ้นเมื่อเปรียบเทียบกับปีก่อน ซึ่งในช่วงครึ่งปีแรกของปี
2553 บริษัทได้รับผลกระทบจากสถานการณ์ทางการเมืองภายในประเทศ

2) รายได้จากการให้บริการเสริมสำหรับผู้ใช้โทรศัพท์เคลื่อนที่และจัดทำโครงการสื่อสารผ่านดิจิตอล

แรกเริ่มรายได้หลักของบริษัทมาจากรายได้จากการให้บริการเสริมสำหรับผู้ใช้โทรศัพท์เคลื่อนที่
โดยบริษัทได้ให้บริการเสริมสำหรับผู้ใช้โทรศัพท์เคลื่อนในปี 2544 ซึ่งมีรายได้เท่ากับ 0.3 ล้านบาท
คิดเป็นร้อยละ 4 ของรายได้จากการให้บริการรวม
แต่เนื่องจากบริษัทตระหนักถึงพฤติกรรมการใช้งานของผู้ใช้โทรศัพท์เคลื่อนที่ที่นิยมใช้บริการเสริมเพิ่มมากขึ้น
ไม่ว่าจะเป็นการเปลี่ยนเสียงเรียกเข้าโทรศัพท์เคลื่อนที่ การรับส่งข้อมูลประเภทรูปภาพและข้อความ
และการเล่นเกมส์ผ่านโทรศัพท์เคลื่อนที่
บริษัทจึงเน้นการให้บริการเสริมสำหรับผู้ใช้โทรศัพท์เคลื่อนที่มากขึ้น
จนกระทั่งธุรกิจบริการเสริมสำหรับผู้ใช้โทรศัพท์เคลื่อนที่กลายเป็นธุรกิจหลักของบริษัทนับตั้งแต่ปี
2545 เป็นต้นมา
การเปรียบเทียบอัตราส่วนรายได้จากบริการเสริมสำหรับผู้ใช้โทรศัพท์เคลื่อนที่ต่อรายได้จากการให้บริการรวม
ตั้งแต่ปี 2547 ถึงปี 2554 สรุปได้ดังนี้

  ------------- --------------------------------------- ----------------------
  ปี             รายได้จากบริการเสริมสำหรับผู้ใช้โทรศัพท์เคลื่อนที่   อัตราส่วนต่อรายได้รวม
                (ล้านบาท)                                (ร้อยละ)

  2547          104.1                                   87.8

  2548          126.8                                   86.8

  2549          69.9                                    86.8

  2550          21.0                                    48.2

  2551          11.5                                    25.1

  2552          9.5                                     6.0

  2553          9.8                                     3.1

  2554          9.5                                     3.7
  ------------- --------------------------------------- ----------------------

จะเห็นได้ว่าอัตราส่วนรายได้จากการให้บริการเสริมสำหรับผู้ใช้โทรศัพท์เคลื่อนที่
มีแนวโน้มลดลงนับจากจุดสูงสุดในปี 2548 และเริ่มคงที่ในปี 2552
สืบเนื่องมาจากภาวะการแข่งขันอย่างสูง
และการแบ่งสัดส่วนรายได้ที่ลดลงของบริษัทกับผู้ให้บริการโทรศัพท์เคลื่อนที่
รวมถึงการชะลอกิจกรรมทางการตลาด
อย่างไรก็ตามบริษัทยังคงพัฒนารูปแบบและกลยุทธ์ใหม่ที่จะสามารถผลักดันทำให้เกิดรายได้เพิ่มขึ้นในธุรกิจนี้ต่อไป

ในปี 2552 บริษัทเริ่มให้บริการด้านการจัดทำสื่อผ่านดิจิตอล การสร้างสรรค์สื่อ
และการให้บริการข้อมูลบนอินเตอร์เน็ต
รายได้จากการให้บริการในส่วนดังกล่าวมีจำนวนเพิ่มขึ้นอย่างมาก โดยในปี 2554 มีจำนวนรวม
21.2 ล้านบาท

ต้นทุนการให้บริการและค่าใช้จ่ายในการขายและบริหาร

ต้นทุนการขายและให้บริการ ต้นทุนการให้บริการที่ปรึกษา และค่าใช้จ่ายในการขายและบริหาร
ในระหว่างปี 2552 ถึง 2554 ซึ่งประกอบด้วยต้นทุนและค่าใช้จ่ายคงที่และผันแปรสรุปได้ดังนี้

  (หน่วย : พันบาท)

  ---------------------------------------- --------- ------- --------- ------- --------- -------
  รายการต้นทุนและค่าใช้จ่าย                     2552              2553              2554      

                                           จำนวน     ร้อยละ   จำนวน     ร้อยละ   จำนวน     ร้อยละ

  ต้นทุนการขายและให้บริการ                     12,806    8.6     17,642    9.9     19,933    11.1

  ต้นทุนการให้บริการที่ปรึกษาการพัฒนาอสังหาริมทรัพย์   40,575    27.4    18,619    10.4    15,780    8.8

  ค่าใช้จ่ายในการขายและบริหาร                  94,699    64.0    142,838   79.8    134,725   75.2

  รวมต้นทุนการขายและต้นทุนบริการต่างๆ และ        148,080   100.0   179,099   100.0   170,438   100.0
  ค่าใช้จ่ายในการขายและบริหาร                                                                
  ---------------------------------------- --------- ------- --------- ------- --------- -------

บริษัทมีต้นทุนการขายและให้บริการ จำนวน 12.8 ล้านบาท หรือร้อยละ 8.1 ของรายได้รวมในปี
2552 และจำนวน 17.6 ล้านบาท หรือร้อยละ 5.5 ของรายได้รวมในปี 2553 และจำนวน 19.9
ล้านบาท หรือร้อยละ 7.8 ของรายได้รวมในปี 2554

บริษัทมีต้นทุนการให้บริการที่ปรึกษาด้านการลงทุนและพัฒนาอสังหาริมทรัพย์ เท่ากับ 40.6 ล้านบาท
หรือร้อยละ 25.7 ของรายได้รวมในปี 2552 และเท่ากับ 18.6 ล้านบาท หรือร้อยละ 5.9
ของรายได้รวมในปี 2553 และเท่ากับ 15.7 ล้านบาท หรือร้อยละ 6.2 ของรายได้รวมในปี
2554

บริษัทมีค่าใช้จ่ายในการขายและบริหาร เท่ากับ 94.7 ล้านบาท หรือร้อยละ 60.0
ของรายได้รวมในปี 2552 และเท่ากับ 142.8 ล้านบาท หรือร้อยละ 44.9 ของรายได้รวมในปี
2553 และเท่ากับ 134.7 ล้านบาท หรือร้อยละ 52.9 ของรายได้รวมในปี 2554
โดยต้นทุนและค่าใช้จ่ายที่ลดลงในปี 2554
มีสาเหตุสำคัญจากการลดลงของค่าใช้จ่ายเกี่ยวกับพนักงานและค่าธรรมเนียมวิชาชีพแก่บุคคลภายนอก

ต้นทุนทางการเงิน

ในปี 2553
บริษัทได้รับวงเงินกู้ยืมระยะสั้นจากสถาบันการเงินในประเทศแห่งหนึ่งในรูปของตั๋วสัญญาใช้เงินอายุไม่เกิน
3 เดือน เป็นจำนวนเงิน 60 ล้านบาท เงินกู้ยืมดังกล่าวครบกำหนดชำระคืนเป็นรายไตรมาส โดย
จะต้องชำระคืนทั้งสิ้นภายในวันที่ 31 ธันวาคม 2554 บริษัทมีต้นทุนทางการเงินเป็นจำนวน 1.3
ล้านบาทในปี 2553 ในขณะที่ต้นทุนทางการเงินสำหรับปี 2552
เกิดจากดอกเบี้ยจากการเช่าซื้อรถยนต์ของบริษัท จำนวน 0.01 ล้านบาท

ในปี 2554 บริษัทได้รับวงเงินกู้ยืมเพิ่มเติมอีกจำนวน 40
ล้านบาทโดยการเปลี่ยนแปลงวงเงินกู้ยืมระยะสั้นที่มีอยู่เดิมเป็นวงเงินกู้ยืมระยะยาวในวงเงินกู้ 100
ล้านบาท ครบกำหนดชำระเป็นรายไตรมาส โดยมีระยะเวลากู้สูงสุด 5 ปี
บริษัทมีดอกเบี้ยจ่ายให้แก่สถาบันการเงินในปี 2554 เป็นจำนวน 5.7 ล้านบาทในปี 2554

กำไร (ขาดทุน) สุทธิ

ในปี 2552 บริษัทมีผลกำไรสุทธิจำนวน 3.3 ล้านบาท
ซึ่งมีสาเหตุสำคัญจากการเพิ่มขึ้นของรายได้จากการให้บริการที่ปรึกษาด้านอสังหาริมทรัพย์
นอกจากนี้บริษัทมีรายได้จากการได้รับคืนภาษีหัก ณ ที่จ่าย
รวมถึงการลดลงของค่าใช้จ่ายในการขายและบริหารซึ่งส่วนใหญ่ได้แก่ ค่าธรรมเนียมวิชาชีพ
ค่าโฆษณา และค่าใช้จ่ายในการเดินทาง

ในปี 2553 บริษัทมีกำไรสุทธิจำนวน 86.7 ล้านบาท
ซึ่งมีสาเหตุสำคัญจากการรายได้จากการให้บริการด้านการลงทุนดังที่กล่าวข้างต้น

ในปี 2554 บริษัทมีกำไรสุทธิจำนวน 19.2 ล้านบาท
ซึ่งมีสาเหตุสำคัญจากการเพิ่มขึ้นของรายได้ค่าที่ปรึกษาด้านการเงินและการพัฒนาอสังหาริมทรัพย์
รายได้จากการจัดทำโครงการสื่อสารผ่านดิจิตอลและการให้บริการข้อมูลบนอินเตอร์เน็ต

บริษัทสามารถใช้สิทธิประโยชน์ทางภาษีที่เกิดจากผลขาดทุนจากการดำเนินงานในอดีตจำนวนรวม
211.1 ล้านบาท โดยจะสามารถใช้สิทธิดังกล่าวได้จนถึงปี 2559 ทั้งนี้
ระยะเวลาสิ้นสุดของสิทธิประโยชน์ทางภาษีดังกล่าวไม่เท่ากัน
โดยจะทยอยลดลงในแต่ละปีตามตารางข้างต้น อย่างไรก็ตาม
หากสิทธิประโยชน์ทางภาษีที่เกิดขึ้นจากผลขาดทุนในอดีตหมดไป บริษัทมีหน้าที่ต้องเสียภาษีนิติบุคคล
โดยคิดเป็นร้อยละของกำไรก่อนภาษี

การวิเคราะห์ฐานะการเงิน

สินทรัพย์

ณ วันที่ 31 ธันวาคม 2554 บริษัทมีสินทรัพย์รวมจำนวน 906.5 ล้านบาท เพิ่มขึ้นจากปี 2553
จำนวน 8.3ล้านบาท เนื่องจากการเพิ่มขึ้นของเงินลงทุนในบริษัทร่วม
และเงินค้ำประกันเพื่อการทำธุรกิจ

หนี้สินและส่วนของผู้ถือหุ้น

ณ วันที่ 31 ธันวาคม 2554 บริษัทมีหนึ้สินรวมจำนวน 117 ล้านบาท ลดลงจากปี 2553 จำนวน
4.8 ล้านบาท
ซึ่งมีสาเหตุสำคัญจากการลดลงของเจ้าหนี้จากการจองซื้อใบสำคัญแสดงสิทธิและเงินกู้ยืมจากบริษัทและบุคคลที่ไม่เกี่ยวข้องกัน
ยอดรวมของส่วนของผู้ถือหุ้นจำนวน 789.6 ล้านบาท เพิ่มขึ้นจากปี 2553 เป็นจำนวน 13.1
ล้านบาท มีสาเหตุสำคัญจากกำไรสุทธิสำหรับปี 2554 จำนวน 19.2 ล้านบาท โดย ณ สิ้นปี 2554
บริษัทมีผลขาดทุนสะสมที่ยังไม่ได้จัดสรรเท่ากับ 148.4 ล้านบาท ลดลงจากปี 2553 เป็นจำนวน 14
ล้านบาท

ค่าตอบแทนผู้สอบบัญชี

ตามมาตรา 120 แห่งพระราชบัญญัติบริษัทมหาชนจำกัด
กำหนดให้ที่ประชุมผู้ถือหุ้นสามัญประจำปีแต่งตั้งผู้สอบบัญชี และกำหนดค่าตอบแทนของผู้สอบบัญชีทุกปี
โดยการแต่งตั้งผู้สอบบัญชีดังกล่าวสามารถแต่งตั้งผู้สอบบัญชีคนเดิมได้

นอกจากนี้ ตามประกาศคณะกรรมการกำกับหลักทรัพย์และตลาดหลักทรัพย์ที่ กจ. 39/2548 เรื่อง
หลักเกณฑ์ เงื่อนไข
และวิธีการรายงานการเปิดเผยข้อมูลเกี่ยวกับฐานะการเงินและผลการดำเนินงานของบริษัทที่ออกหลักทรัพย์
(ฉบับที่ 20) กำหนดให้บริษัทจัดให้มีการหมุนเวียนผู้สอบบัญชี
หากผู้สอบบัญชีดังกล่าวปฏิบัติหน้าที่มาแล้ว 5
รอบปีบัญชีติดต่อกันโดยการหมุนเวียนไม่จำเป็นต้องเปลี่ยนบริษัทผู้สอบบัญชีแห่งใหม่
บริษัทสามารถแต่งตั้งผู้สอบบัญชีรายอื่นๆ ในสำนักงานตรวจสอบบัญชีนั้นแทนผู้สอบบัญชีรายเดิมได้

จากมติที่ประชุมผู้ถือหุ้นสามัญประจำปี 2554 ได้พิจารณาและอนุมัติการแต่งตั้ง นางอโนทัย ลีกิจวัฒนะ
ผู้สอบบัญชีรับอนุญาตเลขที่ 3442 และ/หรือ นางอุณากร พฤฒิธาดา ผู้สอบบัญชีรับอนุญาตเลขที่ 3257
และ/หรือ นายบุญเลิศ กมลชนกกุล ผู้สอบบัญชีรับอนุญาตเลขที่ 5339 และ/หรือ นายสุดวิณ
ปัญญาวงศ์ขันติ ผู้สอบบัญชีรับอนุญาตเลขที่ 3534 ในนามบริษัท ไพร้ซวอเตอร์เฮาส์คูเปอร์ส
เอบีเอเอส จำกัด เป็นผู้สอบบัญชีของบริษัท
โดยผู้สอบบัญชีคนใดคนหนึ่งข้างต้นสามารถทำการตรวจสอบ
และแสดงความเห็นต่องบการเงินของบริษัท

ทั้งนี้ ผู้สอบบัญชีตามรายชื่อที่เสนอข้างต้นไม่มีความสัมพันธ์และไม่มีส่วนได้เสียกับบริษัท บริษัทย่อย
ผู้บริหาร ผู้ถือหุ้นรายใหญ่ หรือผู้ที่เกี่ยวข้องกับบุคคลดังกล่าวแต่อย่างใด

ค่าตอบแทนผู้สอบบัญชีในรอบปี 2554 มีดังนี้

หน่วย : บาท

  ------------------------ ----------- ------------- ----------------------- -----------
  บริษัท                     ค่าสอบบัญชี    ค่าสอบบัญชีเพิ่ม   ค่าใช้จ่ายในการสอบบัญชีอื่นๆ   รวม
                                       (ลด)                                  
                                       ในระหว่างปี                             

  บริษัท เอฟโวลูชั่น แคปปิตอล    2,055,000   -             83,668                  2,138,668
  (มหาชน)                                                                    

  บริษัทย่อย                  850,000     (85,000)      11,400                  776,400

  รวม                      2,905,000   (85,000)      95,068                  2,915,068
  ------------------------ ----------- ------------- ----------------------- -----------